હજારો લોકોને અન્યત્ર ખસી જવાની ફરજ પડી હતી. કારણ કે, પાકિસ્તાન તરફથી અવિરતપણે ગોળીબાર કરવામાં આવી રહ્યો હતો. ૨૯મી મેના દિવસે બંને દેશોના ડીજીએમઓની બેઠક પણ યોજાઈ હતી જેમાં યુદ્ધવિરામ સમજૂતીને અમલી કરવા ઉપર સહમતિ થઇ હતી. જો કે, પાકિસ્તાને યુદ્ધવિરામ ભંગની શરૂઆત કરીને ફરીવાર સ્થિતિ વિકટ બનાવી દીધી છે. કેન્દ્ર સરકારે આજે સરહદપારથી ગોળીબારમાં મૃત્યુ પામનાર દરેક પશુના નુકસાન બદલ ૫૦ હજાર વળતર આપવાની પણ જાહેરાત કરી હતી. ગૃહમંત્રાલયનું કહેવું છે કે, દૂધ આપતા પશુના મોતના કિસ્સામાં પણ વળતર ચુકવવામાં આવશે. આજીવિકાને પણ નુકસાન થઇ રહ્યું છે.